“افغانستانده گی امریکا لیکلرنینگ قاره زندانی”
امریکا لیک حربی لرتمانیدن قماق گه آلینگن افغانلر بیلن صحبت لر اساسیده تیارلنگن حسابات ده کیلیشچه ، محبوسلر مخفی قماق خانه لرده یمان شرایط آستیده سقلنگن.
افغانستانده گی اوروش میدانلریدن قولگه آلینگن محبوس لر مخفی قماق خانه لرده سقلنرایکن.
مرکزی امریکا ده جایلشگن “OPEN SOCIETY FOUNDATION” یا آچیق جمعیت جمغرمه سی تمانیدن چیقارلگن ینگی حساباتگه کوره ، افغان محبوس لری امریکا لیک لرنینگ افغانستان ده گی قماق خانه لریده قیناق لرگه توتیلماقده.
امریکا لیک حربی لرتمانیدن قماق گه آلینگن افغانلر بیلن صحبت لر اساسیده تیارلنگن حسابات ده کیلیشچه ، محبوسلر مخفی قماق خانه لرده یمان شرایط آستیده سقلنگن.
امریکا لیک حربی لر ایسه اولرگه قرشی اظهار ایتلگن عیبلاو لرنی رد ایتدی.
امریکاده جایلشگن آچیق جمعیت قورلمه سی چیقارگن بیانات گه کوره، امریکالیک حربی لری تمانیدن توتیب تورلگن محبوس لرگه کوپلب ناانسانی مناسبت لر بولگن ، ایرم سابق محبوس لر ، اشدی ساووقده سقلب تورلگن لیک لری، یترلی مقدارده آذوق -اوقت بیرلمه گن لیک لری ، اوزلرنی ایسیق سقلش اوچون یترلی سانده کمپل بیرلمه گن لیک لری، اویقوسیز قالیشگه مجبور بولگن لیک لری و اوز دینی اعتقادلرنی عملگه آشریشگه فرصت بیرلمه گن لیک لریدن شکایت ایتیشگن.
آچیق جمعیت قورلمه سی تمانیدن چیقاریلگن خبرنامه گه کوره، ایرم محبوس لر امریکانینگ افغانستانده گی اساسی قرارگاه لریدن بیری بولگن بگرام هوا قونالغه سیده گی “قاره قماق” خانه ده دیب اتلمیش ییرده بیر آیدن کوپراق مدت ایچده مشقت لی کونلرنی اوتکزیشگن.
آچیق جمعیت بیاناتده ، اوشبو مخصوص قماق خانه نی کوریشگه خلقرا قیزل هاچ جمعیتی خادم لریگه هم اذن بیرلمه گن لیگی تاکیدلنگن.
بیز توره دیگان ییر شونچه لیک ساووق ایدی کی اوزمیزنی یخچال یا موزلتگیچ ده کیدیک حس ایتردیک و یا هم بیزگه قارنمیز تویگودیک اوقات بیرلمسدی
آچیق جمعیت قورلمه سی، اوشبو خلاصه نی تیارلش اوچون ۲۰ کیشی سابق محبوسلر بیلن صحبت لر آلیب بارگن، ۲۰ کیشیدن ۱۸ کیشی سی بگرام هوا قونالغه سیده گی مخصوص زندانده بولگن لیک لری و اولردن یرمی ایسه ۲۰۰۹ و ۲۰۱۰ میلادی ییلرده بو مخصوص قماق خانه ده سقلنگن لیک لرنی اورغولشگن.
اما امریکا قوشمه ایالات لری رسمیلری ایسه، محبوسلرنی اساسی قماق خانه لرگه جایلشتریشگه قدر بیرنیچه ییرلرده سقلنگن لیک لرینی اعتراف ایتیشه دی ، اما اولر بگرام هوا قونالغه سیده مخصوص قاره قماق خانه تشکیل ایتلگن لیگی نی رد ایتیشه دی.
امریکا حربی لیگی نینگ تشقری مملکت لرده جایشلگن قماق خانه لری سوزچی سی، پامیلا کونزه، امریکا قوشمه ایالاتلری مدافعه وزیرلیگی هیچ بیر مخفی قماق خانه ده ایش آلمیدی دیدی. شونینگ دیک او، اگر افغانستانده منه شوندی بیر قماق خانه بولگنده افغانستان حکومتی و خلقرا قیزل هاش تشکیلاتی بوندن خبردار بولگن بولوردی دیب ایتدی.
اما آچیق جمعیت چیقارگن بیانات ده ، ایتلیشچه، قاره قماق خانه ده گی محبوس لر احوالی افغانستان نینگ باشقه حدودلریده سقله نه یاتگان محبوس لر احوالیدن یمانراق بولگن.
مثال صفتده، آچیق جمعیت قورلمه سی تمانیدن صحبت گه تارتیلگن ایرم محبوس لر، بیز توره دیگان ییر شونچه لیک ساووق ایدی کی اوزمیزنی یخچال یا موزلتگیچ ده کیدیک حس ایتردیک و یا هم بیزگه قارنمیز تویگودیک اوقات بیرلمسدی دیگن جمله لرنی کیلتریشگن.
شونینگ دیک محبوس لر، کون نینگ نه وقت لیگینی بیلمه گن لیک لری شو اوچون نماز وقتلرنی فرقلیه آلمه گن لیک لری همده نماز اوقیش اوچون طهارت قیلیشگه مجال بیرلمه گن لیک لرینی تاکیدلشگن.
pes_Arab pes_Arab azb_Arab pes_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab pes_Arab azb_Arab azb_Arab